### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. február 22-i ülésének*

jegyzőkönyvéből

**58/2016. (II. 22.) sz. GVB határozat**

A Gazdasági és Városstratégiai Bizottság a „**Nemzeti Kulturális Alap Igazgatósága Építőművészet és Örökségvédelem kollégiuma pályázati felhívás a „Műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatására**”című előterjesztést megtárgyalta, és az alábbi döntést hozta:

1. A Gazdasági és Városstratégiai Bizottság javasolja a Közgyűlésnek, hogy a „Javaslat a „Szombathelyi Kőszegi u. 44. sz. alatti műemlék épület falszigetelése és homlokzatának felújítása” című pályázat benyújtásával kapcsolatos döntések meghozatalára” című előterjesztést megtárgyalja, és a pályázat benyújtását jóváhagyja.
2. A Gazdasági és Városstratégiai Bizottság javasolja a Közgyűlésnek, hogy nyertes pályázat esetén a fejlesztés saját forrásának fedezeteként, a 2016. évi költségvetésben bruttó 8,5 millió forint összeget biztosítson a „Szombathelyi Kőszegi u. 44. sz. alatti épület szigetelése” megnevezésű új költségvetési soron.
3. Tekintettel arra, hogy a finanszírozás módja utófinanszírozás, a Gazdasági és Városstratégiai Bizottság javasolja a Közgyűlésnek, hogy nyertes pályázat esetén a Közgyűlés vállalja a támogatási összeg átmeneti megelőlegezését is.
4. A Gazdasági és Városstratégiai Bizottság javasolja a Közgyűlésnek, hogy nyertes pályázat esetén hatalmazza fel a polgármestert a Támogatási Szerződés aláírására.

**Felelős:** Dr. Puskás Tivadar, polgármester

 Molnár Miklós, alpolgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Szakály Szabolcs, a Városfejlesztési Kabinet vezetője

Stéger Gábor, a Közgazdasági és Adó Osztály vezetője

Lakézi Gábor a Városüzemeltetési Osztály vezetője)

**Határidő:** 1. pont: azonnal

 2. pont: támogatói döntést követő költségvetési rendelet módosításakor

 3-4. pont: nyertes pályázat esetén

Lendvai Ferenc sk.

 a bizottság elnöke

Kivonat hiteléül:

 Keringer Klaudia

 jegyzőkönyvvezető